Per Christian Hemmer

Per Christian Møller Hemmer (født 14. mai 1933 på Tromøy, litt utenfor Arendal, død 5. februar 2022 i Trondheim)  var en norsk fysiker.

Han var født i Arendal og ble sivilingeniør i teknisk fysikk på NTH i Trondheim i 1956. I 1959 ble han dr.techn. Etter forskeropphold ved Nordisk institutt for teoretisk atomfysikk i København dro han i 1961 til Rockefeller University i New York. Han ble dosent ved NTH i 1966 og professor i teoretisk fysikk 1969-2003. Han var også gjesteprofessor ved flere utenlandske universiteter. Han var både instituttleder og dekan ved NTH og var sentral i International Union of Pure and Applied Physics, blant annet som visepresident fra 1984 til 1990.Eivind Hils Hauge, Alex Hansen og Kåre Olaussen: Per Christian Hemmer (1933–2022) - Han har hovedæren for at teoretisk fysikk har stått sterkt ved NTH/NTNU i de siste 60 år - Minneord i Aftenposten 15. mars 2022  

Han var medlem i Det Kongelige Norske Videnskabers Selskab (1966), Norges Tekniske Vitenskapsakademi og innvalgt medlem i Det Norske Videnskaps-Akademi (1980). I 2017 ble han tildelt æresmedlemskap i Norsk Fysisk Selskap.

Han var sønn av Hilda Møller Kristiansen (1900–2001)Hilda Møller Kristiansen i slektsdatabasen geni.com, sist avlest den 24. mars 2022. og Alv Kristiansen (1900–1988). Faren var disponent og redaktør i Christiansands Tidende, Agderposten og Vestlandske Tidende.  I 1955 giftet han seg med Ellen Berntine Vorvik.Per Chr. Hemmer i Hvem er Hvem, 1973.

 Utgivelser 
 Kvantemekanikk (Tapir forlag) 1.utg. 1980, 2.utg. 1985, 3.utg. 1993, 4.utg. 2000, 5.utg. 2005
 Statistisk mekanikk (Tapir forlag) 1.utg. 1970, 2.utg. 1990, 3. utg. 2005
 Termisk fysikk (Tapir forlag) 1.utg. 1989, 2.utg. 2002, 3.utg. 2009
 Varmelære (Tapir forlag) 1.utg. 1967, 2.utg. 1974
 Faste stoffers fysikk (Tapir forlag) 1987
 Ikkelineær dynamikk (kompendium) 2003
 Fysikk i Trondheim gjennom 100 år: 1910-2010 (2010). Med Anders Johnsson, Kjell Mork og Ivar Svare.

 Referanser 

 Eksterne lenker 
 Eivind Hiis Hauge: Per Christian Hemmer, Physics Today, 21. desember 2022, https://doi.org/10.1063/PT.6.4o.20221221a

Kategori:Norske fysikkprofessorer
Kategori:Alumni fra NTNU
Kategori:Professorer ved NTH
Kategori:Professorer ved NTNU
Kategori:Medlemmer av Det Norske Videnskaps-Akademi
Kategori:Medlemmer av Norges Tekniske Vitenskapsakademi
Kategori:Medlemmer av Det Kongelige Norske Videnskabers Selskab
Kategori:Personer fra Arendal kommune